นายกรัฐมนตรี เตรียมลงพื้นที่ตรวจราชการจังหวัดสระบุรี  พร้อมเปิดศูนย์ดำรงธรรมส่วนหน้า ตอบข้อชี้แจง ตอบข้อข้องใจและรับปัญหาของประชาชน
นายสมพาศ นิลพันธ์ ที่ปรึกษาสำนักงานปลัดสำนักนายกรัฐมนตรี กล่าวว่า วันที่ 28 มกราคม 2562 เวลา 13.30 น. พลเอก ประยุทธ์ จันทร์โอชา นายกรัฐมนตรี พร้อมคณะ  ลงพื้นที่ตรวจราชการจังหวัดสระบุรี เพื่อพบปะประชาชนและเยี่ยมชมการพัฒนาผลิตภัณฑ์ท้องถิ่น เพื่อสร้างความเข้มแข็งให้เศรษฐกิจฐานราก พร้อมทั้งเยี่ยมชมการอนุรักษ์ฟื้นฟูทรัพยากรป่าไม้ให้ควบคู่ไปกับการพัฒนาคุณภาพชีวิตของประชาชนนายสมพาศ นิลพันธ์ ที่ปรึกษาสำนักงานปลัดสำนักนายกรัฐมนตรี กล่าวว่า การลงพื้นที่ในครั้งนี้ จัดให้มีศูนย์ดำรงธรรมส่วนหน้า เพื่ออำนวยความสะดวก ตอบข้อชี้แจง ตอบข้อข้องใจและรับปัญหาของประชาชน นำไปดำเนินการแก้ไขและเสนอให้นายกรัฐมนตรีทราบ  โดยเปิดจำนวน 4 แห่งด้วยกัน คืออำเภอเฉลิมพระเกียรติ ที่สำนักจัดการทรัพยากรป่าไม้ที่ 5 สระบุรี  ที่บริเวณศูนย์โอทอปคอมเพล็กซ์ สระบุรี ตลาดหัวปลี  ที่บริเวณสวนพฤกษศาสตร์พุแค และที่อำเภอพระพุทธบาท ที่บริเวณวัดพระพุทธบาทราชวรมหาวิหาร โดยแต่ละศูนย์ดำรงธรรมส่วนหน้า จะมีผู้บริหารระดับกระทรวง ระดับกรม มาเรื่องรางร้องทุกข์จากประชาชน ทุกเรื่องถึงนายกรัฐมนตรี ขอให้ประชาชนไปตามจุดให้บริการที่กำหนด  ตั้งแต่เวลา 08.30 น. เป็นต้นไป